## El Consell col·labora amb l’Acadèmia d’Infermeria de la Comunitat Valenciana

*** Es destinen 10.000 euros per al finançament dels gastos de funcionament d’esta entitat en 2024
* Esta ajuda està inclosa dins del Pla estratègic de subvencions de la Conselleria de Sanitat per a 2024-2027**

El Consell ha autoritzat la subscripció d’un conveni de col·laboració de la Generalitat, a través de la Conselleria de Sanitat, amb l’Acadèmia d’Infermeria de la Comunitat Valenciana per al finançament dels seus gastos de funcionament en l’exercici de 2024.

Esta ajuda, per un import de 10.000 euros, està inclosa dins del Pla estratègic de subvencions de la Conselleria de Sanitat per a 2024-2027.

L’Acadèmia d’Infermeria de la Comunitat Valenciana té com a finalitat principal la generació de coneixement i la seua transferència a la societat a través de l’estudi, investigació, difusió, promoció, progrés i desenvolupament de la Infermeria com a disciplina científica del camp de les Ciències de la Salut, en qualsevol dels seus àmbits i especialitats, així com l’impuls de la pràctica infermera en benefici de les persones i de la societat.

La subvenció finança els gastos corrents de funcionament de l’entitat, entre els quals s’inclouen el lloguer de material inventariable i sales o locals, així com la seua neteja, material fungible i difusió o publicació de ponències i conferències.

Fecha: 07/05/2024